Αγαπημένα μου παιδιά, ελπίζω να είστε όλοι και όλες καλά, να περάσατε όμορφα στις διακοπές και να χαμογελάτε!!!

Αυτές τις μέρες κανονικά θα επιστρέφαμε στα σχολεία και θα βλέπαμε τους φίλους μας. Όμως, λόγω της κατάστασης οφείλουμε να κάνουμε ακόμη λίγη υπομονή και να μείνουμε για λίγο ακόμα στα σπίτια μας. Τα πράγματα είναι αισιόδοξα και σιγά σιγά τελειώνει όλο αυτό!

Παρόλα αυτά, δεν μένουμε άπραγοι! Συνεχίζουμε να δουλεύουμε από το σπίτι γιατί τα αγαθά κόποις κτώνται, που σημαίνει ότι τα καλά πράγματα στη ζωή τα αποκτάς με προσπάθεια και κόπο!!!! Μην το ξεχνάτε αυτό!!!

Σήμερα θα δούμε κάποιες ασκήσεις για τον **ΕΝΕΣΤΩΤΑ**, **ΤΟΝ** **ΠΑΡΑΤΑΤΙΚΟ ΚΑΙ ΤΟΝ ΑΟΡΙΣΤΟ.**

Δες πρώτα το αρχείο με τους χρόνους να τους ξαναθυμηθείς και κάνε τις παρακάτω ασκησούλες!

Η εκπαιδευτικός,

Χατζημπέη Χριστίνα

* ΚΥΚΛΩΣΕ ΤΟ ΣΩΣΤΟ !!! (ή γράψέ το στο τετράδιό σου)

|  |  |
| --- | --- |
| ανεβένω | ανεβαίνω |
| πλαταίνω | πλατένω |
| σωπαίνεις | σωπένεις |
| ομορφαίνει | ομορφένει |
| δακρύζετε | δακρίζετε |
| καθαρίζουμε | καθαρήζουμε |
| σκουπήζουν | σκουπίζουν |
| δαίνω | δένω |
| μένουμε | μαίνουμε |
| δανίζεις | δανείζεις |
| γλυκένετε | γλυκαίνετε |

* Υπογράμμισε τα ρήματα που βρίσκονται σε **ΠΑΡΑΤΑΤΙΚΟ.**

|  |  |
| --- | --- |
| τρέχω | έτρεχα |
| φώναζε | φωνάζει |
| άκουγα | άκουσα |
| αγόραζα | αγόρασα |
| ταξίδευα | ταξίδεψα |
| πείραζε | πείραξε |
| πήγαινα | πήγα |
| άπλωνα | άπλωσα |

* Υπογράμμισε τα ρήματα που βρίσκονται σε **ΑΟΡΙΣΤΟ.**

|  |  |
| --- | --- |
| παίζαμε | παίξαμε |
| χτένισε | χτένιζε |
| νικούσαμε | νικήσαμε |
| νομίζατε | νομίσατε |
| ζητούσα | ζήτησα |
| έπλενα | έπλυνα |
| καθάρισε | καθάριζε |
| γέμιζες | γέμισες |

* Να γράψεις τον παρατατικό και τον αόριστο των παρακάτω ρημάτων στο πρόσωπο που βρίσκονται.

|  |  |  |
| --- | --- | --- |
| ΕΝΕΣΤΩΤΑΣ | ΠΑΡΑΤΑΤΙΚΟΣ | ΑΟΡΙΣΤΟΣ |
| ποτίζει | πότιζε | πότισε |
| ξαπλώνουμε |  |  |
| χορεύουν |  |  |
| φυτεύεις |  |  |
| σηκώνετε |  |  |
| γυμνάζω |  |  |
| δανείζει |  |  |

* Γράψε τις προτάσεις στο τετράδιο σου και έπειτα βάλε τα ρήματα στον σωστό πρόσωπο και στον χρόνο που ζητείται.

1. Η Μελίνα \_\_\_\_\_ (νικώ, αόριστος) την αδερφή της στο σκάκι.
2. Εμείς όλο το καλοκαίρι \_\_\_\_\_\_\_ (κολυμπώ, παρατατικός) σε πανέμορφες παραλίες.
3. Οι θεατές \_\_\_\_\_\_ (χειροκροτώ, αόριστος) τους ηθοποιούς.
4. Σε \_\_\_\_\_\_\_ (χαιρετώ, παρατατικός), αλλά δεν με έβλεπες.
5.  Δεν \_\_\_\_\_\_ (τολμώ, ενεστώτας) να μπεις μόνος σου στη σπηλιά.

**Συγχαρητήρια για την προσπάθεια!!!! Κράτησε τις απαντήσεις στο τετράδιό σου και θα τις δούμε μαζί, όταν ξαναβρεθούμε!!!!**